polyglot-tagger/wikipedia-language-snippets-filtered huggingface dataset:
రాధికా తన సినిమా ప్రస్థానాన్ని కన్నడ చిత్రం "నీల మేఘ శ్యామ" తో ప్రారంభించింది. ఆ చిత్రంలో నటించినపుడు ఆమె 9వ తరగతి మాత్రమే పూర్తిచేసింది. ఆమె నటించిన సినిమాలలో మొదటగా విడుదల అయినది విజయ్ రాఘవేంద్ర సరసన నటించిన "నినగాగి". తరువాత ఆమె శివరాజ్‌కుమార్ తో "తవరిగె బా తంగి" సినిమాలో నటించింది. ఈ రెండు సినిమాలు మంచి విజయాలను అందించాయి. 2003 లో ఆమె కన్నడ చిత్రసీమలో ఐదు చిత్రాలలో కనిపించింది. వాటిలో హేమంత్ హెగ్డే దర్శకత్వంలోణి "ఊ లా లా:హుడుగిగాగి"; ఎస్. పి. చరణ్, యోగ్రాజ్ భట్ లకు మొదటి సినిమా కూదా "మణి". దీనిలో ఆమె ఒక వేశ్య కుమార్తెగా నటించింది. తరువాత నటించిన "మనె మగలు", "తయి ఇల్లడ తబ్బాలి" చిత్రాలు వాణిజ్య పరంగా వైఫల్యాలు పొందాయి. ఈ చిత్రాలలో పేలవమైన బాక్స్ ఆఫీస్ రిటర్న్ ఉన్నప్పటికీ, ఆమె నటించిన "తాయి ఇల్లడ తబ్బాలి" చిత్రంలోని గౌరి పాత్ర లోని నటనకు కర్నాటక రాష్ట్ర ఉత్తమ నటిగా సినిమా పురస్కారాన్ని అందుకుంది.
రాధిక 2000 నవంబరు 26 న కటీల్ లోని శ్రీ దుర్గా పరమేశ్వరి దేవాలయంలో రతన్ కుమార్ ను వివాహమాడింది. 2002 ఏప్రిల్ లో రతన్ కుమార్ రాధిక తండ్రి రాధికక్లు వివాహం జరిగిన విషయం "ఆమె కెరీర్ ను అంతమవుతుంది" అనే భయంతో ఆమెను అపహరించాడనే ఆరోపణలతో కేసు పెట్టాడు. కొన్ని రోజుల తరువాత, రాధికకు 14 సంవత్సరాల వయస్సు ఉన్నందున రాధిక తల్లి ఈ వివాహాన్ని రద్దు చేయాలని కోరారు. ఆ వివాహాన్ని రతన్ కుమార్ బలవంతంగా చేసుకున్నాడని తెలిపారు. రతన్ కుమార్ రాధికను సజీవ దహనం చేయాలనుకున్నాడని అరోపించాడు. 2002 ఆగస్టు లో రతన్ గుండెపోటుతో మరణించాడు. 2010 నవంబరులో రాధిక కర్ణాటక ముఖ్యమంత్రి హెచ్. డి. కుమారస్వామి ని వివాహం చేసుకుంది. రాధిక చెప్పినదాని ప్రకారం ఆ వివాహం 2006లో జరిగింది. వారికి ఒక కుమార్తె "షమిక కె.స్వామి" ఉన్నది.
ఆమె సినిమా పరిశ్రమలో నిర్మాతగా, పంపిణీదారురాలిగా కూడా పనిచేసింది. ఆమె ఉపేంద్ర, దర్శని లతో పాటు నటించిన తన స్వంత చిత్రం "అనతరు" పంపిణీ హక్కులను పొందింది. 2008లో ఆమె తన చిత్రం "ఈశ్వర్" కు హక్కులు కొనుగోలు చేసింది. ఇది పునరుద్ధరించబడి 2007 లో "నరసింహ" గా విడుదల అయింది. తరువాత ఆమె తన కుమార్తె పేరుతో "షమిక ఎంటర్‌ప్రైజెస్" పేరుతో ఒక స్టుడియోను స్థాపించి, "లక్కీ" సినిమాకు దర్శకత్వం వహించింది.
రాధిక కుమారస్వామి , భారతీయ సినిమా నటి, నిర్మాత. ఆమె కన్నడ చిత్ర పరిశ్రమలో సినిమా ప్రస్థానాన్ని ప్రారంభించి 2000లలో ప్రముఖ నటిగా గుర్తింపు పొందింది.
జపనీసు ప్రత్యర్థి ఫూజీఫిల్మ్ అమెరికా విపణి లోకి సరసమైన ధరలతో ప్రవేశించిననూ, కొడాక్ తమ వినియోగదారులపై ఆత్మస్థైర్యాన్ని ఒదులుకోలేదు. 1984 లో లాస్ ఏంజలెస్లో జరిగిన ఒలింపిక్స్కు స్పాన్షర్షిప్ హక్కులను కొడాక్ వదులుకోవటం, ఫూజీఫిల్ం ఆ అవకాశాన్ని అందిపుచ్చుకోవటంతో ఫూజీఫిల్ం తన స్థానాన్ని పదిలపరచుకొంది. అమెరికాలో ఒక కార్మాగారాన్ని నెలకొల్పి, దుందుడుకు విపణీకరణ వ్యూహాలతో, తక్కువ ధరలకే ఫిలిం/ఇతర ఫోటోగ్రఫిక్ సామాగ్రిని సరఫరా చేయటంతో కొడాక్ కు గట్టి పోటీ ఇచ్చింది. 1990లో ఫూజీ షేర్ 10% ఉండగా, 1997 నాటికి అది 17% అయ్యింది. వెల్వియా, ప్రోవియాల వంటి ట్రాన్స్పరెన్సీ ఫిలింలతో ఫూజీ నిపుణుల మనసులను సైతం దోచుకొంది. కొడాక్ యొక్క కొడాక్రోం వీటికి పోటీగా ఉన్ననూ, కొడాక్రోం ఫిలిం సంవర్థన చేయటానికి ప్రత్యేకమైన సామాగ్రి కావలసి వచ్చేది. కానీ ఫూజీఫిల్ం సంవర్థన సులభంగా, తక్కువ ధరలతో కూడుకొని ఉండటం వలన ఫూజీఫిలిం సర్వత్రా వ్యాపించింది. అధిక వేగం గల ఫిలిం లలో కూడా బిగుతుగా ఉండే ఫిలిం గ్రెయిన్ తో ఫూజీ అందరి మన్ననలను పొందినది.
ఏప్రిల్ 1880 లోనే జార్జి ఈస్ట్‌మన్‌ రోచెస్టర్ లో ఒక గదిని అద్దెకు తీసుకొని అప్పటి తరం కెమెరాలకు కావలసిన డ్రై ప్లేట్ లను వాణిజ్య విక్రయాలకై రూపొందించటం మొదలు పెట్టాడు. జనవరి 1881లో హెన్రీ ఏ స్ట్రాంగ్ అనే వ్యాపారవేత్త భాగస్వామిగా ఈస్ట్‌మన్‌ డ్రై ప్లేట్ కంపెనీని స్థాపించారు. రోచెస్టర్ లో బ్యాంకులో తాను చేస్తున్న ఉద్యోగానికి ఈస్ట్‌మన్‌ రాజీనామా చేసి, పూర్తి స్థాయిలో ఈస్ట్‌మన్‌ డ్రై ప్లేట్ కంపెనీలోనే పనిచేయటం ప్రారంభించాడు. 1884 లో స్ట్రాంగ్ తో భాగస్వామ్యం పూర్తయింది. పధ్నాలుగు మంది వాటాదారులతో ఈస్ట్‌మన్‌ డ్రై ప్లేట్ అండ్ ఫిలిం కంపెనీ ఏర్పడింది. కేవలం నిపుణులకే పరిమితం కాకుండా, సామాన్యులు కూడా ఉపయోగించే కెమెరాలను ఈస్ట్‌మన్‌ డ్రై ప్లేట్ అండ్ ఫిలిం కంపెనీ తయారు చేసింది. 1885లో జార్జి ఈస్ట్‌మన్‌ డేవిడ్ హూస్టన్ నుండి ఫిలిం చుట్ట యొక్క పేటెంటులను కొనుగోలు చేసి దానికి మరిన్ని మెరుగులు దిద్దారు. ఈ మెరుగులే తర్వాత మోషన్ పిక్చర్ ఫిలిం తయారు చేయటానికి దారులు వేశాయి.
కొడాక్ తయారీ రంగం మొత్తం ఔట్ సోర్స్ చేయబడటంతో 27,000 ఉద్యోగాలను తొలగించవేయబడ్డాయి. డిజిటల్ సాంకేతికలలోను, లాభాలాను అర్జించే సేవలలోను కొడాక్ పెట్టుబడులను మొదలుపెట్టింది. కాలక్రమేణా తగ్గుతోన్న ఫిలిం అమ్మకాలకు సమతౌల్యంగా ముద్రణలలో వినియోగించే సిరాలలో కొడాక్ పెట్టుబడులను పెట్టింది. హ్యూలెట్ ప్యాకార్డ్ అవలంబిస్తున్న విపణీకరణ వ్యూహానికి భిన్నంగా కొడాక్ ప్రింటర్లు అధిక ధర కలిగియున్ననూ సిరాలు మాత్రం తక్కువ ధరలకే లభించాయి. 2011 నాటికి ఈ ప్రింటర్లు/సిరా లాభాలనార్జించే దిశలో పయనించినను ప్రింటౌట్ల అవసరం తగ్గటంతో కొందరు వాణిజ్య విమర్శకులు ఇవి పెద్దగా లాభాలను అర్జించవని అభిప్రాయపడ్డారు. ఇంట్లోనే ఫోటోలను ప్రింటు చేసుకొనే ప్రింటర్లు, ప్రింటర్లు/సిరాలు, సాఫ్టువేరు, ప్యాకేజింగ్ వంటి రంగాలలో ప్రవేశించడం ద్వారా 2013 లో ఫలితాలు ఆశాజనకంగా కనబడ్డాయి. 2012 వీటి అమ్మకాలు తగ్గు ముఖం పట్టటంతో కొడాక్ ఈ వ్యాపారాల నుండి కూడా నిష్క్రమించింది.
1975 లోనే కొడాక్ మొట్టమొదటి డిజిటల్ కెమెరాను రూపొందించిననూ, ఫిలిం వ్యాపారానికి ఇది గొడ్డలిపెట్టు అవుతుందనే భయంతో కొడాక్ దానిని బయటికి పొక్కనివ్వలేదు. అప్పటికే కొడాక్ డిజిటల్ విప్లవాన్ని ఎదుర్కొనటానికి రంగం సిద్ధం చేసుకొంది. 1996 లో తమ డిజిటల్ కెమెరాలు అయిన డిసి శ్రేణి కెమెరాలను విడుదల చేసింది. ఈ సమకాలీన సాంకేతికతల నుండి కొడాక్ అసలు వ్యాపారానికి ఎటువంటి ముప్పు వాటిల్లలేదు. కొడాక్ ఉద్యోగులు ఫిలిం లేని ప్రపంచాన్ని కనీసం నామమాత్రానికి కూడా ఊహించలేకపోవటంతో ప్రత్యామ్నాయ మార్గాలకు ద్వారాలు తెరుచుకోలేదు. క్రమంగా వినియోగదారులు డిజిటల్ కెమెరాలను అందించే సోనీ ఉత్పత్తుల వైపు మొగ్గు చూపటం ప్రారంభించారు. 2001 లో కొడాక్ అమ్మకాలు పడిపోయినందుకు 11 సెప్టెంబరు దాడులను ఆపాదించుకొన్నది. ఫూజీ చేసినట్లే దుందుడుకు విపణీకరణ వ్యూహాలతో డిజిటల్ విప్లవానికి అడ్డుకట్ట వేయవచ్చని కొడాక్ ఉద్యోగులు ఊహాగానాలు చేశారు.
జనవరి 2012 లో సంస్థను దివాళా తీయకుండా ఆదుకోవాలని కోర్టులో దావా వేసింది. ఫిబ్రవరి 2012లో డిజిటల్ కెమెరాలు, పాకెట్ వీడియో కెమెరాలు వంటి వాటి ఉత్పత్తులు ఆపివేసి, కేవలం కార్పొరేట్ డిజిటల్ ఇమేజింగ్ విపణిపై దృష్టి కేంద్రీకరించబోతోన్నట్లు ప్రకటించింది. ఆగస్టు 2012లో కొడాక్ దివాళా తీయకుండా ఉండే క్రమంలో తమ ఫోటోగ్రాఫిక్ ఫిలిం, వాణిజ్య స్కానర్ లు, కియోస్క్ కార్యకలాపాలను విక్రయిస్తున్నామని మోషన్ పిక్చర్ ఫిలిం కార్యకలాపాలు మాత్రం విక్రయించబోమని తెలిపింది. జనవరి 2013లో కోర్టు కొడాక్ దివాళా తీయకుండా ఉండటానికై నిధులను మంజూరు చేస్తూ తీర్పునిచ్చింది. తమ పేటెంటులలో చాలా వాటిని $525,000,000 ఇతర సంస్థలకు విక్రయించింది. 3 సెప్టెంబరు 2013 నాటికి పాత బకాయిలను చెల్లించి పలు వ్యాపారాల నుండి నిష్క్రమించటంతో దివాళా కోరల నుండి బయటపడింది.
మే 1995 లో కొడాక్ అమెరికా వాణిజ్య విభాగంలోని వాణిజ్య చట్టంలోని సెక్షను 301 క్రింద ఫూజీఫిల్ం పై దావా వేసింది. జపాన్లో మనలేక ఫూజీ అమెరికాలో ఆమోదయోగ్యం కాని పద్ధతులను అమలులోకి తెచ్చి అమెరికాలో తమ ఆదాయనికి గండి కొడుతోందని కొడాక్ అభియోగాలు మోపింది. అమెరికా సంయుక్త రాష్ట్రాలు దీనిని ప్రపంచ వాణిజ్య సంస్థ దృష్టికి తీసుకెళ్ళింది. 1998 జనవరి 30 లో ఈ అభియోగాలన్నీ నిరాధారమైనవిగా ప్రపంచ వాణిజ్య సంస్థ కొట్టివేసింది. 1996లో పోలిస్తే 1997 లో కొడాక్ లాభాలు క్షీణించినవి. తన ప్రత్యర్థులను కొడాక్ సరిగా అంచనా వేయలేకపోయిందని వాణిజ్య విమర్శకులు పెదవి విరిచారు.
జార్జి ఈస్ట్‌మన్‌, హెన్రీ ఏ. స్ట్రాంగ్ లు కలసి 1888 సెప్టెంబరు 4 న కొడాక్ సంస్థను ప్రారంభించారు. 20వ శతాబ్దంలో ఎక్కువ భాగం ఫోటోగ్రఫిక్ ఫిలింను కొడాక్ శాసించింది. అప్పట్లో కొడాక్ ఫిలింలో ఎంతగా వేళ్ళూనుకుపోయిందంటే, ఏదయినా ఒక ముఖ్య ఘట్టాన్ని నమోదు చేయటాన్ని కొడాక్ మొమెంట్ అని వ్యవహరించటం పరిపాటిగా ఉండేది. 1990 లో డిజిటల్ ఫోటోగ్రఫికి పెరుగుతోన్న ఆదరణతో, కొడాక్ ఈ మార్పుకు పరివర్తన చెందలేకపోవటంతో సంస్థను ఆర్థిక ఇబ్బందులు చుట్టుముట్టాయి. దీనితో కొడాక్ డిజిటల్ ఫోటోగ్రఫి, డిజిటల్ ప్రింటింగ్ ల పై దృష్టి కేంద్రీకరించింది.
13 జనవరి 2004 న కొడాక్ డిస్పోజబుల్ కెమెరాలను తప్పితే మిగతా అన్ని ఫిలిం కెమెరాలను అమెరికా, కెనడా, పశ్చిమ ఐరోపాలలో ఆపివేస్తున్నట్లు, కానీ ఫిలిం కెమెరాలను భారతదేశం, ల్యాటిన్ అమెరికా, తూర్పు ఐరోపా, చైనాలలో కొనసాగిస్తున్నట్లు తెలిపింది. 2005 నాటికి కొడాక్ అడ్వాన్స్డ్ ఫోటో సిస్టం సాంకేతికను వాడే రూపొందించటం ఆపేసింది. తమ అన్ని కెమెరాలకు సంబంధించిన లైసెన్సులను 2005, 2006 సంవత్సరాలలో వివిటార్ కు అమ్మివేసింది. 2007 తర్వాత కొడాక్ ఏ ఒక్క ఫిలిం కెమెరాను రూపొందించలేదు.
ఈస్ట్‌మన్‌ కొడాక్‌ కంపెనీ లేదా కొడాక్ ఛాయాచిత్రాలకు సంబంధించిన ఉత్పత్తులను రూపొందించే ఒక అమెరికన్ సంస్థ. దీని ప్రధాన కేంద్రం న్యూయార్క్ లోని రోచెస్టర్ లో ఉంది. ప్యాకింగు, ముద్రణ, గ్రాఫిక్స్, ఇతర వ్యాపార సంబంధిత సేవలను అందించటంలో కొడాక్ కు చరిత్రలో ప్రత్యేక స్థానం ఉంది. సాఫ్టువేర్ వంటి ఇతర విభాగాలలో కొడాక్ ఉన్ననూ, ఫోటోగ్రఫిక్ ఫిలిం ఉత్పత్తిలో కొడాక్ పేరొందిన సంస్థగా ప్రజల మనసులలో ముద్రించబడింది.
ఈజీషేర్ శ్రేణి డిజిటల్ కెమెరాలతో కొడాక్ డిజిటల్ ఫోటోగ్రఫీ వైపుకు అడుగులు వేసింది. అపరిమిత వనరులను వెచ్చించి మహిళలు డిజిటల్ ఫోటోలను తీయటంలో ఉత్సుకత చూపినను, వాటిని కంప్యూటర్ లలోకి మార్చటంలో పడుతున్న ఇబ్బందులను గుర్తించింది. ఇది కొడాక్ కు ఎడారిలో ఒయాసిస్ గా ఉపయోగపడినది. డిజిటల్ ఫోటోలను కంప్యూటర్ లో చూచుకొనటానికి పలు ఉపకరణాలను కొడాక్ రూపొందించి. 2005 నాటికి కొడాక్ కెమెరా అమ్మకాలలో 40% వృద్ధి సాధించింది.
1888 లో ఈస్ట్‌మన్‌ కొడాక్ ప్రారంభమైంది. మొట్టమొదటి కొడాక్ కెమెరా రూపు దిద్దుకొంది. 2.5 ఇంచిల వ్యాసం గల, 100 ఫ్రేముల ఫిలిం చుట్టను తనలో ఇముడ్చుకోగల ఫిక్స్డ్ ఫోకస్ కెమెరా అది. ఈ కెమెరా ఔత్సాహిక ఫోటోగ్రఫర్లకు అనుగుణంగా తీర్చిదిద్దబడింది. దీనికి ముందు ఫోటోగ్రఫీ, పరికరాలు, ప్రక్రియ చాలా భారీగా ఉండి, ఫోటోగ్రఫీని ఒక శాస్త్రాన్ని తలపింపజేసేది. కానీ ఈ కెమెరాతో ఫోటోగ్రఫీ ఒక వినోద సాధనం అయింది.
అప్పటి నుండి పలు కెమెరాలు, ఫిలిం, ఫోటోగ్రఫిక్ రసాయనాలు, ఫోటోగ్రఫిక్ కాగితాన్ని సామాన్యుడు సైతం కొనగలిగే స్థాయిలో అందుబాటులోకి తెచ్చి వాటిపై భారీ లాభాలను అర్జించింది. 1976వ సంవత్సరం నాటికి అమెరికా సంయుక్త రాష్ట్రాలలో ఫిలిం విక్రయాలలో 90%, కెమెరా విక్రయాలలో 85% కొడాక్ యే ఉంది.
మొదటి ఫిలిం చుట్ట కాగితం ముడి పదార్థంగా చేయబడగా, తర్వాతి పారదర్శక చుట్టలు సెల్యులోజ్ తో చేయబడ్డవి. మొదటి తరం ఫిలిం ల లోడింగ్/అన్ లోడింగ్, డార్క్ రూంలలోనే చేయబడేవి. తర్వాత వచ్చిన కార్ట్రిడ్జ్ సిస్టంతో వెలుపల కూడా ఫిలింను లోడ్ చేయగల సౌలభ్యం కలిగింది.
జనవరి 2015 లో క్రొత్త విభాగాలను ప్రారంభిస్తున్నట్లు కొడాక్ ప్రకటించింది. ప్రింట్ సిస్టంస్, ఎంటర్ప్రైజ్ ఇంక్ జెట్ సిస్టంస్, మైక్రో త్రీ-డీ ప్రింటింగ్ మరియ్యు ప్యాకేజింగ్, సాఫ్టువేరు, వినియోగదారుని అవసరాలు, ఫిలిం.
1900లో రూపొందించిన కొడాక్ డెవలపింగ్ మషీన్ ఫిలిం సంవర్థనను కేవలం డార్క్ రూంలోనే చేసే అవసరం తప్పించింది. తర్వాత దీనినే మరింత సరళీకరించి ద కొడాక్ ఫిలిం ట్యాంక్ గా వ్యవహరించారు.
తన తల్లితో కలిసి అనే బ్రాండును సృష్టించారు. చిన్నగా, పలకటానికి సులువుగా వేరే ఏ పేరుకు సామ్యం లేకుండా వేరే దేనికి అర్థం ఆపాదించకుండా ఉండాలనే తాను తన సంస్థకు ఆ పేరును ఎంచుకొన్నానని తెలిపేవారు.
మొదటి తరం కొడాక్ కెమెరాలు బాక్స్ కెమెరాలుగా ఉండి ఫిక్స్డ్ ఫోకస్ తో కూడి ఉండేవి. వివిధ పరిమాణాలలో ఉండే వీటికి, వీటి కటకాలకు అనేక ఉపకరణాలను కొడాక్ రూపొందించింది.
1970ల నుండి కొడాక్, ఫూజీలు డిజిటల్ ఫోటోగ్రఫీని గుర్తించినను, విభిన్నతయే ఈ సమస్యకు పూరణమని గమనించినను దీనిన్ సాధించటంలో మాత్రం ఫూజీయే ముందు వరుసలో నిలిచింది.
అక్షరం అంటే ఈస్ట్‌మన్‌కు బాగా ఇష్టం. "ఈ అక్షరంలో చాలా బలం ఉన్నటు అనిపిస్తుంది. ఎందుకో అది మనసును తాకుతున్నట్లు ఉంటుంది" అని ఈస్ట్‌మన్‌ అనేవారు.
ఈ దేవాలయం తలుపులు తరువాత అదనంగా ఉన్నాయి, ఇవి సాదాగా ఉంటాయి. నవగ్రహ పురావస్తు లేదు. పాబాగా శిల్పం, శిల్ప శైలిలో లేదు. జాంఘా ఒక అచ్చు బంధనంతో వేరు చేయబడింది. జాంఘా సాధారణ పిలేస్టర్ రూపకల్పనలతో అలంకరించబడుతుంది. వరండా కూడా సాదాగా మిగిలి ఉంది. రాగ పేగాలో గాడి పునాది వద్ద మూడు చిన్న రేఖా డూలు ఉన్నాయి, కేంద్రం మిగిలిన రెండు కన్నా ఎక్కువగా ఉంటుంది. కణిక పాగాలో చిన్న రేఖా డూల్, భూమి ఆమ్లాలు తప్ప గాడి సాదాగా ఉండి. నాలుగు భూమి అమలలు కనికా పాగాలో కనిపిస్తాయి. నాలుగు వైపులా గాడీ యొక్క రాతి పాగ ఉద్యోత సింహం కలిగి ఉంటుంది.
ఈ దేవాలయం 13 వ శతాబ్దం ఎ.డి. నాటిది. ఈ ఆలయం ప్రస్తుతం వలెనే గతంలో కూడా చాలా ముఖ్యమైనది. ఇది గంగా కాలంలో ప్రాముఖ్యత వహించింది. శివరాత్రి, జలసాయి, రుద్రాభిషేకం, సంక్రాంతి పూజాలు ఈ ఆలయంలో గమనించవచ్చు. థ్రెడ్ వేడుక, పుట్టినరోజు, వివాహ కార్యక్రమాలు కూడా ఇక్కడ జరుగుతాయి. ఈ ఆలయం ఉత్తర భాగంలో నివాస భవనాలు, దక్షిణాన విశ్వనాథ టెంపుల్, తూర్పు వైపున కోటితీర్థేశ్వర ట్యాంక్, ఉత్తర, పశ్చిమ భాగాలలోని లేన్ చుట్టూ ఉన్న ఒక కావ్య గోడ లోపల ఉంది.
చంపకేశ్వర శివ దేవాలయం భువనేశ్వర్‌లోని ఓల్డ్ టౌన్ ప్రాంతంలో అంబికా సాహిలో ఉంది. ఇది బిందు సాగరకు దారితీసిన కోటితీర్థేశ్వర లేన్ కుడి వైపున పరశురామేశ్వరకు 157 మీటర్ల దూరంలో ఉంది. ఇది ఒక పక్కనే ఉన్న ఆలయం. స్థానిక ప్రజలు ఈ పవిత్ర శివ లింగం పాతాళుధూత అని నమ్ముతారు, ఈ ప్రాంగణం చంపేశ్వర అని పేరు పెట్టబడిన నాగాల నివాసం. దేవాలయ ఆవరణ పాముల కొరకు ఒక గుడారం ఉంది, వాటి వల్ల ఏ శరీరానికి హాని లేదు అని కూడా స్థానిక ప్రజలు నమ్ముతారు.
ఆవరణలోని పశ్చిమ మూలలలోని విగ్రహాల నుండి స్పష్టంగా కనిపించిన పంచాయతన ఆవరణను పూర్వ ఆలయం కలిగి ఉంది. ఈ అనుబంధ విగ్రహాలలో ఒకదానిలో, నిలబడి ఉన్న స్థానంలో కార్తికా యొక్క నాలుగు చేతులు కలిగిన సాయుధడుగా విరిగిన చిత్రం ఉంది. దిగువ ఎడమ చేతి విరిగిపోతుంది, ఎగువ ఎడమ భుజం ఒక కాక్ మీద ఉంటుంది, ఇది ఒక చిన్న మహిళచే సమర్థించబడుతుంది. ఆలయం ముందు ఒక పురాతన బావి ఉంది, ఇది 1.30 మీటర్ల చదరపును 5.25 మీటర్ల లోతుతో కొలతలకు వస్తుంది.
బ్లేడుతో చేతిపై చిత్రాలను గీసుకుంటారు. ఆంగ్ల అక్షరాలు రాసుకుంటారు. ఉదయాన్నే 4.20కి లేచి ఆన్‌లైన్‌ గ్రూపు నిర్వాహకుడు పంపించే వీడియోలు చూస్తుంటారు.
తిమింగలం చిత్రాన్ని కాగితాలపై వేస్తుంటారు. వాటిని ఫోన్‌ద్వారా ఫొటోలు తీస్తుంటారు. తానూ ఒక వేల్‌గా మారానుకుని కాలిపై ఎస్‌ లాంటి అక్షరాలు రాసుకుంటారు. తప్పుకోవాలని చూస్తే నిర్వాహకులు బ్లాక్‌మెయిల్‌ చేస్తుంటారు. వారికి తిరిగి తలొగ్గితే శిక్షగా చేతిపై వీలైనన్ని ఎక్కువసార్లు కోసుకోవాలి.
ఉదయాన్నే లేచి ఇంటి పైకప్పు వరకు వెళ్లడం, చేతిపై తిమింగలం బొమ్మను చిత్రించుకోవడం, పెదవులు కోసుకోవడం, చేతిపై గుండుసూదితో అనేకసార్లు గుచ్చుకోవడం, సొంతగా గాయపరచుకోవడం లాంటి ప్రయత్నాలు కనిపిస్తాయి.
వంతెనలపైకి వెళ్లడం, ఇంటి పైకప్పు చివరలో నిల్చోవడం, అక్కడే కాళ్లను ఆడించడం చేస్తారు. వివిధ రకాలైన పరీక్షల తరువాత క్రీడలో యాక్టివ్‌గా ఉన్నారో. లేదో. నిర్వాహకులు పరిశీలిస్తారు.
చివరగా ఒకరోజు క్రీడలోని బాలుడికి చావు తేదీని గ్రూపు నిర్వాహకులే ఖరారు చేస్తారు. ఉదయమే లేచి రోడ్డు, రైలు మార్గాల్లో నడవాలని చెబుతారు. ఒకరోజంతా ఎవరితోనూ మాట్లాడకుండా ఉండాలని ఆదేశిస్తారు. భయంగొలిపే వీడియోలు చూడాలని చెబుతారు. ప్రతిరోజు తన శరీరంలో ఏదో ఒక భాగంపై గాయాలు చేసుకోవాలని సూచిస్తారు. చివరగా భవనంపై నుంచి దూకి ప్రాణాలు తీసుకోవాలని ఆదేశిస్తారు.
బ్లూవేల్‌ డౌన్‌లోడ్‌ చేసుకుని ఆడే ఆటకాదు. సాఫ్ట్‌వేర్‌ కూడా కానేకాదు. ఇంటర్నెట్‌కు ఆకర్షితులై ఒంటరితనంతో బాధపడుతున్న పిల్లలకు ప్రత్యేక స్నేహితులుగా పరిచయం చేసుకుని రహస్యంగా ఆన్‌లైన్‌ ఛాలెంజ్‌లు నిర్వహిస్తుంటారు. పిల్లలు, యువతను గుర్తించి వారిని ప్రత్యేక లింకుల ద్వారా గ్రూపులోకి తీసుకుంటున్నారు. వారు తమంతట తామే తనువు చాలించేలా గేమ్‌ పేరిట ప్రోత్సహిస్తుంటారు. 50 వరకు పోటీలు నిర్వహించి ఆత్మహత్యతో ముగిసేలా ఛాలెంజ్‌ సిద్ధం చేస్తుంటారు.
బాధితులంతా 12-19 ఏళ్లలోపు పిల్లలే. ఈ క్రీడకు ఆకర్షితులు కావడానికి మానసిక ఆందోళనే ప్రధాన కారణం. ఒత్తిడి, చదువు, తల్లిదండ్రులు, ఉపాధ్యాయుల మందలింపు కారణాలతో కొందరు జీవితంపై విరక్తిని పెంచుకుంటుంటారు. ఇలాంటివారు ఎవరితోనూ కలివిడిగా మాట్లాడరు. ఎప్పుడూ ఒంటరిగా గడుపుతుంటారు. ఆ ఒంటరితనాన్ని దూరం చేసుకునేందుకు ఇంటర్నెట్‌లో ఛాటింగ్‌లు చేస్తుంటారు.
బ్లూవేల్ లేదా బ్లూ వేల్ ఛాలెంజ్ అనునది సోషల్ మీడియా ఆధారిత ఆట. ఇది ఆటగాళ్ళను ఆత్మహత్య చేసుకునేటట్లుగా ప్రేరేపించి వారి జీవితాన్ని బలితీసుకుంటుంది. మనదేశంలో దీనిని నిషేధించినా అనేక మంది అనధికారికంగా ఈ ఆట ఆడుతూ తమ ప్రాణాలు పోగొట్టుకుంటున్నారు.
తన ప్రేరణ, విలువలు ఎప్పటికీ నైతికంగా తన అభివృద్ధికి తోడ్పడేలా పని చేస్తాను అని చెబుతుంది కిరణ్. తను నమ్మిన విలువలతోనే ఆశా సంస్థ కార్యాచరణ నిర్మించింది. సమాజంలో ఉన్న అందరూ సమానమైన హక్కులు కలిగి ఉండటమే ఆమె కోరిక అని చెబుతుంది. అందరికీ ఒకే రకమైన గౌరవం దక్కాలని ఆమె అభిప్రాయం. పేదలైన, ధనవంతులైన వారికి రక్షణ పొందే హక్కు సమానంగా ఉంటుంది అని ఆమె ఉద్దేశం. సమాజంలో ఉన్న కుల వ్యవస్థ, మహిళలపై చిన్న చూపు వంటి రుగ్మతలపై ఆశా సంస్థ ద్వారా ఎదిరిస్తోంది కిరణ్. మహిళా సాధికారత సాధించడం ఆమె లక్ష్యాలలో ఒకటి. అందరికీ సమానంగా కనీస అవసరాలు, సేవలు, అవకాశాలు, ప్రయోజనాలు, అభివృద్ధి అందాలన్నవే ఆశా సంస్థ ముఖ్య లక్ష్యాలు. ప్రజల్లో ఇతరుల పట్ల కరుణ, కృతజ్ఞత, అభివృద్ధి పట్ల, జీవితం పట్ల ఆశావాదం పెంచాలని ఆశా సంస్థ ముఖ్య ఉద్దేశం. ఈ విలువల వల్ల ఆశా సంస్థ చేసే సేవల విస్తృతి పెరిగింది. దాంతో ఈ సంస్థ ద్వారా లాభం చేకూరిన ప్రజల సంఖ్య పెరిగింది అని చెబుతుంది కిరణ్.
కిరణ్ మార్టిన్, ప్రముఖ పిల్లల వ్యాధుల వైద్యురాలు, సామాజిక కార్యకర్త. ప్రభుత్వేతర లాభాపేక్ష రహిత సంస్థ ఆశా సొసైటీకి ఆమె వ్యవస్థాపకురాలు. కిరణ్ ఆరోగ్యం, సామాజిక అభివృద్ధి లక్ష్యాలుగా పనిచేస్తోంది. ఢిల్లీలోనూ, చుట్టుపక్కల ప్రాంతాలలో ఉన్న దాదాపు 50 మురికివాడల అభివృద్ధి కోసం ఆమె కృషి చేస్తోంది. దాదాపు 400,000 నుంచి 500,000 వరకూ మురికివాడల్లో ఉండే ప్రజలకు సౌకర్యాలు కలిగిస్తోంది కిరణ్. 2002లో భారత ప్రభుత్వం ఆమెకు పద్మశ్రీ పురస్కారం ఇచ్చి గౌరవించింది. ఈ పురస్కారం భారతదేశ ప్రభుత్వం ఇచ్చే ప్రతిష్ఠాత్మకమైన పురస్కారాలలో నాలుగవది.
1988లో, దక్షిణ ఢిల్లీలోని డాక్టర్ అంబేద్కర్ బస్తీ అనే మురికివాడలో కలరా వ్యాధి ప్రబలినప్పుడు, అక్కడి ప్రజలకు చికిత్స చేసింది కిరణ్. ఈ సంఘటన ఆమె కెరీర్ ను మలుపు తిప్పింది. అప్పట్నుంచీ సంఘ సేవపై ఆమెకు ఆసక్తి పెరిగింది. తన సేవలను ప్రజల వద్దకు తీసుకు వెళ్ళే ప్రయత్నంగా, తన ఆలోచనలకు సరిపోయే మరికొంత మందితో కలిసి, అదే ఏడాది ఆశా సంస్థ ప్రారంభించింది. ఈ సంస్థ ద్వారా అందరికీ న్యాణ్యమైన వైద్య సేవలు అందించాలని ఆమె కోరిక.
ఢిల్లీలోని మౌలానా ఆజాద్ వైద్యకళాశాలలో ఎంబిబిఎస్ చదివిన కిరణ్, 1985లో పీడియాట్రిక్స్ ను ఢిల్లీ విశ్వవిద్యాలయానికి చెందిన లేడీ హార్డింజ్ వైద్యకళాశాలలో పూర్తి చేసింది.
ఇన్నోవేషన్ అవార్డు తర్వాత మురగనాథన్ వెనక్కి తిరిగి చూసుకోవాల్సిన అవసరం లేకుండా పోయింది. మురగనాథమ్ విజయ ప్రస్థానాన్ని బీబీసీ, సీఎన్ఎన్, అల్ జజీరా ఛానెల్ లు ప్రపంచానికంతటికీ చూపించాయి. మహిళల శానిటరీప్యాడ్స్ వాడిన మొట్టమొదటి మగాడని ఒకరంటే… మహిళోద్దారకుడు అని మరోకరు కితాబిచ్చారు. ప్రపంచవ్యాప్తంగా ఉన్న పేద అమ్మాయిలు, మహిళలకు సులువుగా, సరసమైన ధరల్లో శానిటరీ ప్యాడ్లు దొరకాలన్న ఉద్దేశంతో మురగనాథమ్ జయశ్రీ ఇండస్ట్రీస్ ఏర్పాటు చేశాడు. ఈ కంపెనీలో మురగనాథమ్ చౌక శానిటరీ ప్యాడ్స్ తయారు చేసే మెషీన్ల తయారీ ప్రారంభించాడు. దేశంలోని 23 రాష్ట్రాల్లో ప్యాక్టరీలో తయారైన మెషీన్లతో శానిటరీ ప్యాడ్లు తయారుచేసి విక్రయిస్తున్నారు. మన దేశంతో పాటు మరో 19 దేశాల్లోనూ మురగనాథమ్ మెషీన్లతో శానిటరీ ప్యాడ్లు అమ్ముతున్నారు.ఐఐటీ, ఐఐఎంలకు వెళ్లి విద్యార్థులకు, భావి పారిశ్రామికవేత్తలకు ప్రేరణ నిస్తున్నారు. మురగనాథమ్ సాధించిన విజయానికిగానూ భారత ప్రభుత్వం ఆయనను పద్మశ్రీ అవార్డుతో సత్కరించింది.
అరుణాచలం మురుగనాథమ్ 1962లో తమిళనాడులోని కోయంబత్తూరులో జన్మించారు. ఆయన తండ్రి అరుణాచలం చేనేత కార్మికుడు. తల్లి వనిత గృహిణి. చాలా పెద్ద కుటుంబం. తన తండ్రి తోడబుట్టిన వారు ఆరుగురున్నారు. వారిలో మురగనాథన్ తండ్రి మూడో వాడు. మురగనాథన్ అమ్మమ్మకు 23మంది సంతానం కాగా వారిలో అతని తల్లి వనిత నెంబరు నాలుగు. మురుగనాథమ్ గవర్నమెంట్ స్కూల్ లో చదువుకున్నాడు. తనకి 14 ఏళ్లు వచ్చేసరికి తండ్రి చనిపోయాడు. దీంతో పదో తరగతిని మధ్యలోనే ఆపేశాడు. కుటుంబ పోషణ కోసం పటాకులు అమ్మాడు.గణేషుడి విగ్రహాలు విక్రయించాడు. కొన్ని రోజుల చెరుకు గడలు అమ్మాడు. అయితే ఓ చిన్నవెల్డింగ్ వర్క్ షాప్ లో పనిచేస్తున్న సమయంలోనే అతని జీవితం మారిపోయింది. శ్రద్ధతో వెల్డింగ్ పని నేర్చుకున్న ఆయన. కొన్నేళ్లకు తాను పనిచేసిన షాప్ కే యజమాని అయ్యాడు. అందరిలా కాకుండా.డిజైన్లను తయారు చేయడంలో మంచి పేరు సంపాదించుకున్నాడు.ఆ తర్వాత 1998లో శాంతి అనే అమ్మాయిని వివాహం చేసుకున్నాడు.
అరుణాచలం మురుగనాథమ్ ఓ సామాజిక ఔత్సాహికుడు. తక్కువ ఖర్చుతో నాణ్యమైన శానిటరీ ప్యాడ్స్ తయారు చేసే యంత్రాన్ని ఆవిష్కరించిన ఇంజనీరు. పదో తరగతి వరకే చదివినా.ప్రపంచం గుర్తించే స్థాయికి ఎదిగాడు. ఎన్నో అవమానాలను ఎదుర్కొని, పోటీని తట్టుకొని ప్యాడ్ మ్యాన్ ఆఫ్ ఇండియాగా గుర్తింపు పొందారు.
అతడు తాజాగా రాసిన పుస్తకం "ఎ టేల్ ఆఫ్ టు రివోల్ట్స్" ఇండియా 1857 & ద అమెరికర్ సివిల్ వార్" . ఈ పుస్తకంలో 19వ శతాబ్దంలోని ఒకే సమయంలో ప్రపంచంలో జరిగే రెండు వ్యతిరేక భాగాలలో జరిగే యుద్ధాల గూర్చి అధ్యయనం వ్రాయబడింది. అంతకు ముందు రాసిన పుస్తకం "మోహన్‌దాస్:ఎ ట్రూ స్టోరీ ఆఫ్ అ మ్యాన్, హిస్ పీపుల్ అండ్ ఎన్ ఎంపైర్" అతని తాతగారైన మహాత్మా గాంధీ జీవిత చరిత్ర గూర్చి రాసాడు. ఈ పుస్తకానికి 2007లో ఇండియన్ హిస్టరీ కాంగ్రెస్ నుండి ప్రతిష్టాత్మకమైన బెన్నియల్ పురస్కారం లభించింది. ఇది అనేక దేశాలలో ప్రచురితమవుతూ ఉంది.
1989లో అమేధి లోక్ సభ నియోజకవర్గంలో రాజీవ్ గాంధీ కి వ్యతిరేకంగా పోటీ చేసి ఓడిపోయాడు. అతడు 1990-92 కాలంలో రాజ్యసభ సభ్యునిగా పనిచేసాడు. 1990 లో జెనీవాలో జరిగిన యు.ఎన్.హ్యూమన్ రైట్స్ కమీషన్లో భారతీయ ప్రతినిధి బృందానికి నాయకత్వం వహించాడు. భారత పార్లమెంటులో షెడ్యూల్డ్ కులాలు, షెడ్యూల్డ్ తెగల పరిస్థితిని వివరించడానికి అతడు రెండు సభలలోని అన్ని పార్టిల జాయింట్ కన్వీనరుగా ఉన్నాడు.
అతడి ఇతర రచనలు "గఫార్ ఖాన్: నాన్‌వయొలెంట్ బాద్‌షా ఆఫ్ ద పక్టన్స్ ; రివెంజ్ & రికగ్నిషన్: అండర్‌స్టాండిగ్ సౌత్ ఆసియా హిస్టరీ ; పటేల్: ఎ లైఫ్, ఎ బయోగ్రఫీ ఆఫ్ వల్లభభాయి పటేల్ , డిప్యూటీ ప్రైమ్‌మినిస్టర్ ఆఫ్ ఇండియా, 1947-50 ;, ఎయిట్ లైవ్స్: అ స్టడీ ఆఫ్ ద హిందూ-ముస్లిం ఎన్‌కౌంటర్ .
1956 నుండి అతడు అర్థ శతాబ్దం పాటు ట్రస్టు భవనం,"సయోధ్య, ప్రజాస్వామ్యం" కొరకు కృషి చేసాడు. అదే విధంగా "అవినీతి, అసమానత" కు వ్యతిరేకంగా పోరాడుతున్నాడు. 1960లు, 1970ల ప్రారంభంలో అతడు పశ్చిమ భారతదేశం యొక్క పర్వతాలలో పంచగనిలో 68 ఎకరాలు లలో గల సమావేశాల కేంద్రమైన "అసియా పీఠభూమి" ని స్థాపించడానికి కీలక పాత్ర పోషించాడు.
అతడి తండ్రి దేవదాస్ గాంధీ హిందూస్థాన్ టైమ్స్ కు మేనేజింగ్ ఎడిటర్. రాజ్ మోహన్ గాంధీ న్యూఢిల్లోలోని సెయింట్ స్టీఫెన్స్ కళాశాలలో చదివాడు. ఆమె తల్లి యొక్క తండ్రి అయిన చక్రవర్తి రాజగోపాలాచారి భారతదేశానికి రెండవ గవర్నరు జనరల్ గా ఉండేవారు. అతని కంటే ముందు మౌంట్‌బాటన్ మొదటి గవర్నర్ జనరల్ గా పనిచేసాడు.
అంతర్జాతీయ మానవతావాద పురస్కారం ను అందుకున్నాడు. 1997లో అతడు కెనడా లోని యూనివర్శిటీ అపహ్ కాల్గరీ నుండి డాక్టరేట్ పొందాడు. టోక్యో లోని ఒబిరిన్ విశ్వవిద్యాలయం నుండి తత్వశాస్త్రం లో డాక్టరేట్ పొందాడు. ప్రస్తుతం "న్యూరెంబర్గ్ అంతర్జాతీయ మానవ హక్కుల పురస్కారం" నకు జ్యూరీ సభ్యుడిగా ఉన్నాడు.
యూనివర్శిటీ అపహ్ ఇల్లినాయిస్ లో భోధకునిగా చేరకముందు అతడు 1985 నుండి 1987 వరకు న్యూఢిల్లీ థింక్-ట్యాంకు, సెంటర్ ఫర్ పాలసీ రీసెర్చ్ లలో పరిశోధనా ప్రొఫెసరుగా పనిచేసాడు. అతడు 2004లో మద్రాసులో ఇండియన్ ఎక్స్‌ప్రెస్ దినపత్రికలో సంపాదకీయం చేసాడు. అతడు ఇల్లినాయిస్ లోని సిటీ పాహ్ చాంపైన్ నుండి
అతడి పుస్తకాలలో "ద గుడ్ బోట్‌మాన్: ఎ పోర్టయిట్ ఆఫ్ గాంధీ" 2009 లో చైనీస్ అనువాదంతో బీజింగ్ లో ప్రచురించబడినది. అతడు ఇటీవల "పంజాబ్" పుస్తకాన్ని ప్రచురించాడు. ఈ పుస్తకంలో విభజన చెందక ముందు పంజాబ్ చరిత్రను ఔరంగజేబు మరణం నుండి పంజాబ్ విభజన వరకు రాసాడు.
ఉర్బానా ఛాంపైన్ లోని "యూనివర్సిటీ ఆఫి ఇల్లినోయిస్" లకు పరిశోధనా అధ్యాపకుడు. అతడు గాంధీనగర్ లోని ఇండియన్ ఇనిస్టిట్యూట్ ఆఫ్ టెక్నాలజీలో స్కాలర్.
రాజ్‌మోహన్ గాంధీ జీవిత చరిత్ర రచయిత, అమెరికా సంయుక్త రాష్ట్రాలలోని "సెంటర్ ఫర్ సౌత్ ఆసియన్ అండ్ మిడిల్ ఈస్టర్న్ స్టడీస్",
2001 లో అతడు రాసిన "రాజాజీ: ఎ లైఫ్, ఎ బయోగ్రఫీ ఆఫ్ చక్రవర్తి రాజగోపాలచారి " పుస్తకానికి సాహిత్యాకాడమీ పురస్కారం లభించింది.
ఆరేసుకోబోయి పారేసుకున్నాను. హరీ హరీ హరీ హరీ అనే పాట ఎన్. టి. రామారావు, జయప్రద నటించిన అడవిరాముడు సినిమా లోనిది. ఈ పాటలో ఎన్.టి.ఆర్-జయప్రదల నడుమ వచ్చే రొమాంటిక్ డ్యూయెట్ అప్పట్లో పెద్ద సెన్సేషన్. మహదేవన్ కమర్షియల్ మూవీస్ కి అదిరిపోయే మ్యూజిక్ ఇస్తారు అన్నది ఈ సినిమా ద్వారా రుజువు అయింది. ఈ పాట సృష్టించిన బీభత్సం అంతా ఇంతా కాదు. ఎన్టీఆర్ అభిమానులతో పాటు ప్రేక్షకులు కూడా మంత్రముగ్దులైపోయారు. ఆ పాటకు ఎన్టీఆర్ అభిమానులు తెరపై డబ్బులు విసిరే వారంటే ఆ పాట ఏస్థాయిలో హిట్టయిందో అర్ధం చేసుకోవచ్చు.
అప్పట్లో ఆ పాట ఎంత ప్రజాదరణ పొందిందంటే, ఈ పాటని కోటి రూపాయల పాట అనేవారు. ఇప్పటికీ ఈ పాటకు ఎంతో మంది అభిమానులు ఉన్నారు. వేటూరి సుందరరామమూర్తి వాస్తవంగా ఈ పాటను ” అరెరెరెరెరె . ఆరేసుకోబోయి పారేసుకున్నాను …” అని రాసారు. కె.వి.మహదేవన్ ఇక ఈ పాట రచన చూసి , “ఇలా అరెరెరెరె . తో మొదలుపెడితే బాగోదు. దాన్ని కాస్తా హరి, హరి క్రింద మార్చి, ఆరేసుకొబోయి పారేసుకున్నాను తరవాత పెడితే బాగుంటుంది” అన్నారు. అలా ఆ పాట కంపోజింగ్‌ చేసారు.
సుందరరామమూర్తి రాసిన తొలి ఫుల్ మాస్ సాంగ్ ఇది. 'ద‌స‌రా బుల్లోడు' సినిమాలోని "అరెరె ఎట్టాగో ఉంటాది ఓల‌మ్మీ." పాట త‌ర‌హాలో "అరెరె ఆరేసుకోబోయి." అంటూ పాట చేస్తే బాగుంటుంద‌ని నిర్మాత‌ల్లో ఒక‌రైన నెక్కంటి స‌త్య‌నారాయ‌ణ అతనికి సూచించారు. "అలా చేయ‌కూడ‌దు. అరెరెరెల‌ని చివ‌రికి పెట్టి చేయాలి." అని క‌చ్చితంగా చెప్పాడతను.
ఎన్టీఆర్‌, జ‌య‌ప్ర‌ద జంట‌పై చిత్రీక‌రించిన ఆ పాట సృష్టించిన సంచ‌ల‌నం అంతా ఇంతా కాదు. ఆ రోజుల్లో దాన్ని 'కోటి రూపాయ‌ల పాట' అని పిలిచేవారు. వాడ‌వాడ‌లా ఆ పాట మోగిపోయింది. కేవ‌లం ఆ పాట కోస‌మే ప‌దే ప‌దే 'అడ‌వి రాముడు'ను చూసిన వాళ్లున్నారంటే న‌మ్మాలి.
తెలంగాణకు చెందిన కొందరు ప్రముఖులతో కమిటీలు వేసి పటం కతలకు సంబంధించిన విషయాల గురించి రాయగలిగిన నిపుణులను ఎంపికచేసి, ఆయా ఆంశాల రచనా బాధ్యతలను వారికి అప్పగించడం జరిగింది. అలా వచ్చిన పరిశోధన పత్రాలను ఆకాశవాణి నుండి ప్రసారం చేయడం జరిగింది. ఇలా వచ్చిన రేడియో ప్రసంగాలను పుస్తకంగా ప్రచురించే బాధ్యతను భాషా సాంస్కృతిక శాఖ తీసుకొని పుస్తకాన్ని ప్రచురించింది. 18 నెలల నిరంతర కృషి ఫలితంగా వెలుపడిన ఈ పుస్తకం మొదటి సంపుటిగా భావిస్తూ, మున్ముందు మరిన్ని పుస్తకాలు తీసుకురావాలని భాషా సాంస్కృతిక శాఖ, ఆకాశవాణి ప్రయత్నాలు చేస్తుంది.
పటం కతలు పుస్తకం ప్రపంచ తెలుగు మహాసభలు - 2017 వేడుకల సందర్భంగా తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడింది. కొన్ని వందల ఏళ్ల పాటు తెలంగాణ గ్రామీణ ప్రాంతాలలో వినోదంగా, కళగా, హోదా ప్రదర్శనకు ఆలంబనగా, ఉంటూ వచ్చిన కథన కళారూపాలు ఈ 'పటం కతలు', గత కొన్ని దశాబ్దాల కాలం నుంచీ నిర్లక్షానికి, నిరాదరణకు గురయ్యాయి. అటువంటి ‘పటం కతల’ కళారూపాన్ని వాటిలోని రకాలని, విశిష్ఠతలని ఒక్కచోట పేర్చి పటం కతలు పేరుతో ఓ పుస్తకంగా ప్రచురించి, ప్రపంచ తెలుగు మహాసభలలో ఆవిష్కరించడం జరిగింది.
సలహామండలి: డా. నునుమాస స్వామి, డా. భట్టు రమేష్, డా. గడ్డం వెంకన్న, డా. బాసని సురేష్, చావలి దేవదాస్, సి.ఎస్. రాంబాబు, ఎన్. విజయ రాఘవ రెడ్డి